Jegyzőkönyv

Készült: Délegyháza Község Önkormányzata Képviselő-testülete 2017. február 28. napján 15:05 órakor a Polgármesteri Hivatalban megtartott rendkívüli nyílt ülésén.

|  |  |
| --- | --- |
| Jelen vannak a jelenléti ív szerint: | dr. Riebl Antal – polgármester  Szilveszter Lajos – alpolgármester  Bednárik László – képviselő  Darabos Zsuzsanna – képviselő  Görbe István – képviselő  Válóczi Tünde – képviselő |
|  |  |
|  |  |
|  | dr. Molnár Zsuzsanna – jegyző |
|  |  |
|  |  |

Hiányzik:– Jakus Lászlóné – képviselő igazoltan távol.

dr. Riebl Antal köszönti a megjelenteket, megnyitja az ülést, megállapítja, hogy a Képviselő-testület 6 fővel határozatképes, a jegyzőkönyv hitelesítésére felkéri Darabos Zsuzsanna és Görbe István képviselőket.

dr. Riebl Antal szavazásra teszi fel a javaslatot.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

48/2017.(II.28.) számú képviselő-testületi határozat

Délegyháza Község Önkormányzat Képviselő-testülete a 10/2011.(II.16.) önkormányzati rendelet 24. § (3) bekezdése c) pontja alapján a jegyzőkönyv hitelesítésére Darabos Zsuzsanna és Görbe István képviselőket választja meg.

Határidő: azonnal

Felelős: Képviselő-testület

dr. Riebl Antal javasolja, hogy a Képviselő-testület a meghívóban szereplő napirendi pontokat, és azzal azonos sorrendben tárgyalja.

dr. Riebl Antal szavazásra teszi fel a napirendi pontokat.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

49/2017.(II.28.) számú képviselő-testületi határozat

Délegyháza Község Önkormányzat Képviselő-testülete a rendes nyílt ülés napirendi pontjának megtárgyalását elfogadja az alábbiak szerint:

1./ A 2016. évi költségvetési rendelet módosítása

2./ Támogatási kérelmek

3./ Tájékoztatás térfigyelő kamera rendszer kiépítése ügyében

4./ Egyéb településfejlesztési és településüzemeltetési ügyek

Határidő: azonnal

Felelős: Képviselő-testület

1./ A 2016. évi költségvetési rendelet módosítása – előadó: dr. Riebl Antal

Válóczi Tünde ismerteti az előterjesztést, miszerint a költségvetési rendelet módosítása a beszámolóhoz szükséges, a tényadatok és az előirányzat összhangba hozásait jelenti. Szokás szerint két hatáskörben történtek előirányzat módosítások. Központi hatáskörben a megkapott támogatások kerültek kiadási és bevételi oldalra beállításra. Saját hatáskörben főként a teljesítéshez történő igazítás történt meg. A tartalék felhasználása került az előirányzatok között átvezetésre. A kormányzati funkciókon belül főleg a személyi jellegű költségek között voltak átcsoportosítások.

dr. Riebl Antal szavazásra teszi fel a rendelet elfogadását, az előterjesztéssel egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, tartózkodás nélkül és nem szavazat nélkül az alábbi rendeletet alkotta:

DÉLEGYHÁZA KÖZSÉG ÖNKORMÁNYZATA

1. Képviselő-testületének

……. /2017. ( …) önkormányzati rendelete

az

önkormányzat 2016. évi költségvetéséről szóló 3 /2016.(II.12.) önkormányzati rendelet

3. sz. módosításáról

(a rendelet elfogadásra került 2017.II.28-án, kihirdetve 5/2017.(III.2.) számon 2017. III.2. napján)

2./ Támogatási kérelmek– előadó: dr. Riebl Antal

2/1. Délegyháza Községi Sportegyesület támogatási kérelme

Válóczi Tünde elmondja, hogy a Délegyháza Községi Sportegyesület támogatási kérelemmel fordult Önkormányzatunkhoz, melyben az Egyesület alaptevékenységéhez szükséges kiadások finanszírozásához kérnek támogatást, 2.000.000,- Ft összegben. A Bizottságok támogatják az előterjesztést, hiszen ezen összeggel tervezték az idei költségvetést.

dr. Riebl Antal átadja az ülés vezetését Szilveszter Lajos alpolgármesternek.

Szilveszter Lajos szavazásra teszi fel az határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (5 fő), 5 igen szavazattal (dr. Riebl Antal nem szavazott), tartózkodás és nem szavazat nélkül az alábbi határozatot hozta:

50/2017.(II.28.) számú képviselő-testületi határozat

Délegyháza Község Önkormányzat Képviselő-testülete 2017. évre 2.000.000,- Ft összegű vissza nem térítendő támogatásban részesíti a Délegyháza Községi Sportegyesületet az Egyesület alaptevékenységéhez szükséges kiadások finanszírozásának támogatása céljából.

Határidő: azonnal

Felelős: Alpolgármester, Jegyző

2/2. Református Dunamenti Kistérségi Diakónia támogatási kérelme

Válóczi Tünde elmondja, hogy a Református Dunamenti Kistérségi Diakónia támogatási kérelemmel fordult Önkormányzatunkhoz, melyben a Majosházai Hospice Ház beruházáshoz kérik Önkormányzatunk támogatását. A Bizottságok a kérelmet támogatják, a javasolt 120.000.-forinttal.

Szilveszter Lajos szavazásra teszi fel az határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

51/2017.(II.28.) számú képviselő-testületi határozat

Délegyháza Község Önkormányzat Képviselő-testülete 2017. évre 120.000,- Ft összegű vissza nem térítendő támogatásban részesíti a Református Dunamenti Kistérségi Diakóniát a Majosházai Hospice Ház beruházás költségeinek a támogatása céljából.

Határidő: azonnal

Felelős: Polgármester, Jegyző

2/3. Délegyháza Faluszépítő Egyesület Íjász Csapatának támogatási kérelme

Válóczi Tünde elmondja, hogy a Délegyháza Faluszépítő Egyesület támogatási kérelemmel fordult Önkormányzatunkhoz, melyet kiegészítettek az Íjász Csapatnak a 2016. évi tevékenységüket vázlatosan bemutató tájékoztatójával. A kérelemben a március 18-án rendezendő Öröm Íjász verseny megrendezéséhez kérnek 150.000,- Ft összegű támogatását, melyet a Bizottságok támogatnak.

Szilveszter Lajos szavazásra teszi fel az határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

52/2017.(II.28.) számú képviselő-testületi határozat

Délegyháza Község Önkormányzat Képviselő-testülete 2017. évre 150.000,- Ft összegű vissza nem térítendő támogatásban részesíti a Délegyháza Faluszépítő Egyesületet az Egyesület Íjász Csapata által 2017. március 18-ra szervezett Öröm Íjász verseny költségeinek támogatása céljából.

Határidő: azonnal

Felelős: Polgármester, Jegyző

Szilveszter Lajos alpolgármester visszaadja az ülés vezetését dr. Riebl Antal polgármesternek.

3./ Tájékoztatás térfigyelő kamera rendszer kiépítése ügyében – előadó: dr. Riebl Antal

dr. Riebl Antal megerősíti a bizottsági ülésen elhangzottakat, miszerint a BM álláspontja szerint a térfigyelő kamerák állapota idejét múlt, és felülvizsgálat szükséges. Így az előterjesztés okafogyottá vált, és reményeit fejezi ki, hogy a felülvizsgálat befejezte után lehetőség lesz pályázni korszerű térfigyelő rendszer kiépítésére. Nem a közbiztonság szorul háttérbe, hanem a gazdasági érdekek kerülnek előtérbe.

Szilveszter Lajos elmondja, hogy volt egy térfigyelő rendszert bemutató előadáson, ahol Dömsöd polgármestere elismerően nyilatkozott a rendszer kiépítése során történt változásokról.

4./ Egyéb településfejlesztési és településüzemeltetési ügyek– előadó: dr. Riebl Antal

4./1. AZ USZODA LÉTESÍTÉSE – PÁLYÁZATHOZ SZÜKSÉGES ENGEDÉLYES TERV

Válóczi Tünde elmondja, hogy az Alfa SC Kispest Egyesület elnöke egy bemutató anyaggal, melyben egy 50 méteres úszómedence, egy 15 méteres tanmedence, valamint ezek kiszolgáló létesítményei duplamembrános légtartásos sátor telepítésének lehetőségét, kivitelezésére és fenntartására pályázatot nyújt be az Önkormányzat tulajdonában lévő 286/7 hrsz-ú, 1 ha 3000 m2 térmértékű, kivett közterület megjelölésű ingatlanát jelölte ki, mely terület átminősítése - építésre alkalmas kivett beépítetlen területté – folyamatban van. Az uszoda megvalósításához szükséges TAO pályázat benyújtási határideje 2017. április 30. napja, mely pályázati anyag összeállítását az Alfa SC Kispest vállalta magára külön megállapodás-tervezet alapján. Az Egyesület által megküldött megállapodás-tervezet alapján Délegyháza Község Önkormányzatának bruttó 2 000 000 Ft összegű kötelezettséget kellene vállalnia a tervezői költség (engedélyes tervek) finanszírozása érdekében, mely tervek nélkül a pályázat nem nyújtható be. Az Egyesület kérését és az előterjesztésben foglaltakat a Bizottságok támogatják.

dr. Riebl Antal szavazásra teszi fel az határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

53/2017.(II.28.) számú képviselő-testületi határozat

Délegyháza Község Önkormányzat Képviselő-testülete támogatja az Alfa Sport Club Kispest Egyesület (Továbbiakban: Egyesület, 1195 Budapest, Árpád u. 1/a, Csordás György elnök) uszodafejlesztési elképzelését, s együtt kíván működni Egyesülettel Délegyháza Község Önkormányzat tulajdonát képező:

Délegyháza 286/7 hrsz-ú, 1 ha 3000 m2 térmértékű,

Délegyháza 286/6 hrsz-ú, 1326 m2 térmértékű,

Délegyháza 281/4 hrsz-ú, 4233 m2 térmértékű, és

Délegyháza 284 hrsz-ú, 1127 m2 térmértékű ingatlanjain tervezett uszoda sportkomplexum a „Látvány Csapatsport Támogatási Pályázat, Vízilabda Sportágfejlesztési Program” keretén belül pályázati úton történő megvalósításában. Délegyháza Község Önkormányzat Képviselő-testülete a 2017. április 30. határnapig benyújtandó pályázathoz szükséges engedélyes tervek elkészítéséhez – jelen határozat mellékeltét képező megállapodás alapján – bruttó 2 000 000 Ft összegű kötelezettséget vállal, mely összeg rendelkezésére állását igazolja.

Délegyháza Község Önkormányzat Képviselő-testülete felhatalmazza dr. Riebl Antal polgármestert, hogy a hivatkozott – jelen határozat mellékeltét képező – megállapodást aláírja, valamint hogy a tervezési feladatok ellátása érdekében minimum három különböző tervezői cégtől Egyesület által megküldött és jóváhagyott – jelen határozat mellékletét képező - műszaki tartalmú uszoda sportkomplexum engedélyes tervének elkészítésére árajánlatot kérjen be, majd a legkedvezőbb ajánlatot adó tervezővel a megbízási szerződést aláírja.

Határidő: azonnal

Felelős: polgármester, jegyző

4./2. Gépek helyzete

dr. Riebl Antal elmondja, hogy a Bizottságok ülésén a gépekkel kapcsolatos tennivalók szervezése az alpolgármester feladata, és az ott felmerült kérdésben, miszerint az iskola busz meghibásodásnak elhárítására írjunk ki egy készenléti pályázatot. Felkéri a jegyző asszonyt a pályázat kidolgozására és elkészítésére az áprilisi ülésre.

dr. Riebl Antal köszöni a végzett munkát és bezárja az ülést.

k.m.f.

|  |  |
| --- | --- |
| dr. Riebl Antal  polgármester  Darabos Zsuzsanna | dr. Molnár Zsuzsanna  jegyző  Görbe István |
| hitelesítő képviselő | hitelesítő képviselő |
|  |  |